Sovyätabalatam

**Balatam sovyätarepüblikas sogädimik (B.S.R.S.)**, brefiko: **Sovyätabalatam** ü **Balatam sovyätik** äbinon tat fedik in Yurop e Siyop vü yels 1922 e 1991. Äbinon balatam fedik me deglul sovyätarepübliks binädöl, pädareigöl fa Rusän e päbüdöl stedöfo se Moskav. Stab Sovyätabalatama äbinon levalidaced kobädimik, ed ünü dul valik dabina okik, Sovyätabalatami äreigon Palet Kobädimik Sovyätabalatama. Ädavedon sekü tobulalevolut yela 1917 in Rusän.

Pos Volakrig telid äprimon vafarön vü gretanämäds tel: balflano Tats Pebalöl e limans votik ela ,N.B.N.L.’, votaflano Sovyätabalatam e munädatats onik pebaböls ini Baläd di ,Warszawa’. Dü Kriga koldik flans bofik nenropiko ätädons odi me lemödots keredvafas ai gretikums. Ün degyel jölid reigasit kobädimik edästuron, kelos äkodon säbinädikami Sovyätabalatama, sodas sovyätarepübliks valik ävedons tats nesekidik.

Labü sürfat kvadamilmetas 22.404.223 Sovyätabalatam äbinon tat gretikün su vol valik. Ün yel 1988 Sovyätabalatami äbelödons mens 290.100.023. Cifazif onik äbinon Moskav.

## Repübliks
### Balatamarepübliks

Sovyätabalatam päfünon ün yel **1922** fa repübliks kobädimik fol:
* Sovyätarepüblik fedik sogädimik Rusänik (*[[Rusänapük|Rus.]]:* Российская Советская Федеративная Социалистическая Республика, РСФСР)
* Sovyätarepüblik sogädimik Vieta⸗Rusänik (*Rus.:* Белорусская Советская Социалистическая Республика, БССР)
* Sovyätarepüblik sogädimik Lukrayänik (*Rus.:* Украинская Советская Социалистическая Республика, УССР)
* Sovyätarepüblik sogädimik fedik Transkaukasänik (*Rus.:* Закавказская Социалистическая Федеративная Советская Респу́блика, ЗСФСР)

Ün **1924** sovyätarepübliks kil ävedons tel Sovyätabalatama:
* Sovyätarepüblik sogädimik Lusbekänik
* Sovyätarepüblik sogädimik Turkmenänik

Ün **1929** se Sovyätarepüblik sogädimik Lusbekänik pädeteilon:
* Sovyätarepüblik sogädimik Tacikänik

Ün **1936** Sovyätarepüblik sogädimik fedik Transkaukasänik pädilädon lü repübliks kil:
* Sovyätarepüblik sogädimik Grusiyänik
* Sovyätarepüblik sogädimik Larmeniyänik
* Sovyätarepüblik sogädimik Lasärbäcänik

Ün yel ot repübliks nulik tels pädeteilons se Sovyätarepüblik sogädimik fedik Rusänik:
* Sovyätarepüblik sogädimik Kasakänik
* Sovyätarepüblik sogädimik Kirgidänik

Ün **1945**, pos Volakrig telid, repübliks lul pelenyümons lü Sovyätabalatam:
* Sovyätarepüblik sogädimik Kareliyänik 
* Sovyätarepüblik sogädimik Latviyänik
* Sovyätarepüblik sogädimik Lestiyänik
* Sovyätarepüblik sogädimik Lietuvänik
* Sovyätarepüblik sogädimik Moldavänik

Ün **1956** Sovyätarepüblik sogädimik Kareliyänik ävedon dil Sovyätarepüblika sogädimik fedika Rusänika as Sovyätarepüblik sogädimik itreigik Kareliyänik.

Sis yel 1956 dabinons cens nonik. Ün **1991** lü Sovyätabalatam äledutons sovyätarepübliks deglul:



### Repübliks itreigik
Ninü balatamarepübliks ömik äbinons i repübliks itreigik (nem lölöfik: sovyätrepüblik sogädimik itreigik, Rus. Автономная Советская Социалистическая Республика, АССР). Dif binon, das in repübliks itreigik netäts nemigivöl no äbinons pluamadil lödanefa. Sekü atos stad onsik äbinon donikum ka stad balatamarepüblikas, ab löpikum ka stad ziläkas itreigik e provinas. De 1956 jü säbinädikam Sovyätabalatama äbinons repübliks itreigik teldeg, sevabo:

## Dugans
Dugan Sovyätabalatama äbinom ai dugan Paleta kobädimik Sovyätabalatama: presidan (1917–1922, 1934–1953), sekretan balid (1953–1966), valemasekretan (1922–1934, 1966-1991).


Georgy Malenkov 1953.jpg | Georgiy Maximilianovic<br />Malenkov(1953)
Bundesarchiv Bild 183-B0628-0015-035, Nikita S. Chruschtschow.jpg | Nikita Särgeyevic<br />Qrujcov(1953–1964)
Leonid Brezjnev, leider van de Sovjet-Unie, Bestanddeelnr 925-6564.jpg | Leonid Ilyic<br />Bräȷnäv(1964–1982)
RIAN archive 359290 Mikhail Gorbachev (cropped).jpg | Miqail Särgeyevic<br />Gorbacov(1985-1991)